

PROJEKTS uz 11.10.2023.

vēlamais datums izskatīšanai: Finanšu komitejā 18.10.2023.

domē: 26.10.2023.

sagatavotājs un ziņotājs: Laura Bite

LĒMUMS

Ādažos, Ādažu novadā

2023.gada 26.oktobrī **Nr.**«DOKREGNUMURS»

**Par dalību Rīgas plānošanas reģiona konkursā “Remigrācijas atbalsta pasākums – uzņēmējdarbības atbalsts”.**

Ādažu novada pašvaldība izskatīja Rīgas plānošanas reģiona 18.08.2023 vēstuli Nr. 11.21.4.2/2023/237/N (reģ. Nr. ĀNP/1-11-1/23/4298) ar aicinājumu iesniegt pieteikumu projektu konkursā “Remigrācijas atbalsta pasākums – uzņēmējdarbības atbalsts”.

Atbalsts pieejams pašvaldībām, kas organizē esošu vai plāno veidot jaunu konkursu uzņēmējdarbības atbalstam no 2024. līdz 2026. gadam. Konkursa noteikumi un pieteikšanās kārtība noteikta konkursa nolikumā, kas pievienots vēstulei. Projekta pieteikumu iesniegšanas termiņš ir 2023. gada 30. oktobris, plkst.17.00.

Ņemot vērā, ka Ādažu novada pašvaldība jau no 2016. gada organizē Ādažu novada jauno uzņēmēju konkursu, ir lietderīgi konkursus apvienot un nodrošināt iespēju Ādažu novadā dzīvojošajiem remigrantiem pretendēt gan uz valsts, gan pašvaldības atbalstu jaunas uzņēmējdarbības uzsākšanai, kā arī turpināt esošā konkursa “Ādažu novada jauno uzņēmēju atbalsta konkurss” rīkošanu.

Lai nodrošinātu Ādažu novada dalību Rīgas plānošanas reģiona konkursā, jāparedz pašvaldības līdzfinansējums konkursa nodrošināšanai 27 000 EUR (katru gadu 9000 EUR no 2024. gada līdz 2026. gadam), kas ļautu pretendēt uz valsts finansējumu konkursa ietvaros kopumā 54 000 EUR apmērā (katru gadu 18 000 EUR no 2024. gada līdz 2026. gadam).

Dalība konkursā atbilst novada Attīstības programmas (2021.-2027.) vidējā termiņa prioritātei “VTP7: Uzņēmējdarbības vajadzībām pielāgota novada teritorija” rīcības virzienam “RV7.1: Prioritāro industriālo, komerciālo un lauksaimniecības teritoriju noteikšana, pašvaldības līdzdarbība šo teritoriju attīstībā, daudzpusīgas uzņēmējdarbības attīstība” un uzdevumam: “U7.1.2: Veicināt uzņēmējdarbības attīstību” un “U7.1.6: Īstenot jauno un citu uzņēmēju konkursus”.

Pamatojoties uz Pašvaldību likuma 2. pantu, 4. panta pirmās daļas 12. punktu, Attīstības programmas 2021.-2027. gadam VTP7, kā arī Attīstības komitejas 11.10.2023. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada pašvaldības dalību Rīgas plānošanas reģiona konkursā “Remigrācijas atbalsta pasākums – uzņēmējdarbības atbalsts”, apvienojot to ar pašvaldības konkursu “Ādažu novada jauno uzņēmēju atbalsta konkurss”.
2. Lēmuma izpildei nepieciešamo finansējumu 27 000 *euro* apmērā nodrošināt no pašvaldības 2024., 2025. un 2026. gada budžeta tāmes līdzekļiem (2024. gadā 9000 *euro*, 2025. gadā 9000 *euro* un 2026. gadā 9000 *euro*), iekļaujot to Attīstības un projektu nodaļas attiecīgā gada budžeta tāmē.
3. Attīstības un projektu nodaļai sagatavot un līdz 2023. gada 30. oktobra plkst. 17.00 iesniegt projekta pieteikumu Rīgas plānošanas reģionam saskaņā ar konkursa “Remigrācijas atbalsta pasākums – uzņēmējdarbības atbalsts” nolikuma nosacījumiem.
4. Projekta apstiprināšanas gadījumā:
   1. pašvaldības domes priekšsēdētājai parakstīt ar projekta īstenošanu saistītos dokumentus;
   2. Projektu uzraudzības komisijai noteikt par projekta īstenošanu atbildīgo pašvaldības darbinieku.
5. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ APN

@ FIN

L.Bite, 26522521